Aceasta este imaginea postată de Simona Halep în ziua de Paște. Sportiva în vârstă de 32 de ani își petrece Sărbătorile alături de familie și a avut o urare pentru fanii ei.
„Paște fericit!„, le-a scris constănțeanca. Mesajul a fost însoțit de o fotografie făcută în curtea casei sale. „Simo” zâmbește și pare să își fi găsit liniștea după ce a scăpat, la TAS, de suspendare.
Imaginea postată de Simona Halep în ziua de Paște
Cele mai cititeCum a fost surprinsă fiica lui Gică Popescu, după ce FCSB a învins-o pe Farul şi a câştigat titlul în Liga 1„Campioanele din spatele campionilor!” Iubitele şi soţiile jucătorilor de la FCSB au radiat de fericire la sărbătoarea de titlu„Prințișorul Craiovei”, mărturisiri teribile despre adevărata dramă din familia lui: „Am trăit cu 50 de euro pe săptămână!”
„Paște fericit, draga noastră campioană!„, „Paște binecuvântat, dragă Simona! Fie ca aceste Sărbători Pascale să îți umple sufletul de liniște și bucurie„, „Paște fericit, Simo„, „Sperăm că te vom vedea jucând la Paris„, au fost doar câteva dintre comentariile primite de fostul lider WTA.
Postarea Simonei a adunat aproape 10.000 de aprecieri încă din prima oră. Fosta campioană de la Roland Garros (2018) și Wimbledon (2019) are 1.7 milioane de urmăritori pe contul ei de Instagram.
Revenită pe teren după suspendarea care a ţinut-o 18 luni în afara terenului, Simona Halep a ajuns pe locul 1150 WTA. Trage tare pentru a-şi reveni în formă şi speră să primească acceptul de a juca la Roland Garros 2024.
„(Pe teren când o vedem?) Sperăm la Roland Garros, dacă primeşte wild-card„, spunea tatăl Simonei Halep.
Topul în care Simona Halep şi Serena Williams strălucesc încă
Topul în care Simona Halep şi Serena Williams strălucesc încă este cel al victoriilor consecutive obţinute la Madrid, unul dintre turneele favorite ale sportivei noastre, pe care l-a câştigat de două ori, în doi ani consecutivi.
În perioada 2016-2018, Simona obţinea 15 victorii consecutive la Caja Magica. Ea îşi adjudeca titlul în 2016 şi 2017 şi atingea sferturile de finală în 2018, acolo unde era oprită de Karolina Pliskova, 4-6, 3-6.
La acest capitol, Simona este depăşită doar de Serena Williams, care a legat 19 victorii la Madrid, unde s-a impus în 2012 şi 2013. În 2014, ea s-a retras, înaintea duelului din sfeturi cu Petra Kvitova, cea care i-a orprit până la urmă seria, un an mai târziu, în semifinalele competiţiei.
Top 3 la acest capitol este completat de Aryna Sabalenka. Sportiva din Belarus e campioană în 2023 şi a ajuns deja în optimile acestei ediţii, având astfel 10 victorii consecutive la Caja Magica.